Hej Bolius

Jeg sover med åben vindue året rundt. Soveværelset er meget afkølet om morgenen.

Kan jeg opsætte en et-rumsventilation med termostat, som tager luft ind, suger luft ud/genanvender varmen.

Hvad er den ideelle soveværelsestemperatur?

hilsen Dora M


Kan et-rumsventilator give frisk luft i soveværelset - når vinduet skal holdes lukket?
Hej Dora M

Underafkølede soveværelser kan skabe problemer med skimmelsvamp. Så jeg synes dit forslag med etrumsventilation kunne være et godt bud. Der findes nogle forskellige effektive ventilatorer. Du skal dog være opmærksom på at de afgiver en smule lyd. Men med en timer kan de evt. indstilles til først at starte lidt hen på natten, når du sover tungt.

Temperaturen plejer vi at anbefale til 17-18 grader, det kan du læse om her: [Pas på med køligt soveværelse](https://www.bolius.dk/pas-paa-med-koeligt-sovevaerelse-23326)

